钦定古今图书集成/理学汇编/学行典/第208卷 > 李大夏
## 钦定古今图书集成/理学汇编/学行典/第208卷 > 李大夏

按《处州府志》：“李大夏，字允和，缙云人。由增例入太学。
父任辽东参军，时辽东事初兴，大夏闻警，万里省视，
艰辛备尝。及至，父患病累月，大夏躬视汤药，衣不解
带。及卒，无力移榇，抚按怜其孝，破格给勘合。还家。服
阕应选，以母老弗仕，竭诚奉养母，获寿九十二而终。
平生嗜山水，好读书，所著有《容膝斋集》。”